98. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ2/20534 της 5/6 Αυγ. 1987  (ΦΕΚ Β΄ 403) Καθορισμός θέσεων άρθρ. 15 περίπτ. Γ΄ Νόμ. 1566/85 με αυξημένα προσόντα. Έχοντας υπόψη: 1.Τις διατάξεις του άρθρ. 15 περίπτ. Γ΄ του Νόμ. 1566/85. 2.Τις ανάγκες της δευτεροβάθμιας εκπαίδευσης σε διδακτικό προσωπικό με αυξημένα επιστημονικά προσόντα, αποφασίζουμε: Καθορίζουμε τον αριθμό των θέσεων κατά κλάδο και τα αυξημένα επιστημονικά προσόντα που απαιτούνται να έχουν οι υποψήφιοι για την κάλυψη των θέσεων αυτών πέραν των βασικών προσόντων του άρθρ. 14 παρ. 8 του Νόμ. 1566/85 ως ακολούθως: Α΄.Για την Ειδική Αγωγή 1.2 θέσεις κλάδου ΠΕ2 Φιλολόγων  2.Μία (1) θέση κλάδου ΠΕ15 Οικιακής Οικονομίας Για τις θέσεις αυτές απαιτείται, διδακτορικό δίπλωμα ή μεταπτυχιακός τίτλος σπουδών διετούς τουλάχιστον φοίτησης και ειδίκευση στην ειδική αγωγή ή ψυχολογία. Β΄.Για τα σχολεία αποδήμων Ελληνοπαίδων. 1.8 θέσεις κλάδου ΠΕ2 Φιλολόγων 2.4 θέσεις κλάδου ΠΕ3 Μαθηματικών 3.3 θέσεις κλάδου ΠΕ4 Φυσικών Για τις θέσεις αυτές απαιτείται, διδακτορικό δίπλωμα ή μεταπτυχιακός τίτλος διετούς τουλάχιστον φοίτησης σε Αγγλόφωνα ή Αμερικάνικα Πανεπιστήμια αντίστοιχης ειδικότητας ή στις επιστήμες της αγωγής. Γ΄.Για τη δευτεροβάθμια εκπαίδεση. 1.5 θέσεις κλάδου ΠΕ3 Μαθηματικών 2.5 θέσεις κλάδου ΠΕ4 Φυσικών Για τις θέσεις αυτές απαιτείται, διδακτορικό δίπλωμα ή μεταπτυχιακός τίτλος διετούς τουλάχιστον φοίτησης στην πληροφορική. 3.10 θέσεις κλάδου ΠΕ11 Φυσικής Αγωγής  4.10 θέσεις κλάδου ΠΕ16 Μουσικής Για τις θέσεις αυτές απαιτείται διδακτορικό δίπλωμα ή μεταπτυχιακός τίτλος διετούς τουλάχιστον φοίτησης αντίστοιχης ειδικότητας ή στις επιστήμες της αγωγής. 